— 344 — 



og falder i det tidlige Foraar. Denne Evne at kunne indrette Vege- 

 tationsperioden til forskellig Aarstid bevirker, at den kommer til at 

 foregaa under nogenlunde ens Kaar, enten Individerne vokser f. Eks. 

 i Danmark eller Australien. Arterne ser derfor ogsaa omtrent ens ud, 

 hvor i Verden man saa træffer dem, og nogen Grund til Udskillelse 

 af særskilte tropiske Arter er der ikke. Det er derfor med god Grund, 

 at de mange exo tiske »Arter« er inddragne igen. Jeg har selv haft 

 Lejlighed til at se 8. oleraceus i vidt forskellige Dele af Verden og har 

 ikke kunnet finde nogen nævneværdig Forskel i Eelation til forskellig 

 geografisk Forekomst. — 



En helt anden Sag er, at de to Arter, som vel sagtens Flertallet 

 af vore Plantearter, bestaar af et Antal Smaa-Arter, som det vil være 

 Fremtiden forbeholdt nærmere at udrede. 



I adskillige Aar har jeg i Botanisk Have dyrket S. oleraceus af 

 Frø, samlet i forskellige Egne af Jorden, og har derved faaet et Ind- 

 tryk af Artens Former og af de enkelte Smaaformers Konstans. Jeg 

 har haft i Kultur Planter af Frø fra saa forskellige Lande som: Dan- 

 mark, England, Skotland, Irland, Italien, Tyrkiet, Vest-Indien og Vest- 

 Australien, samt fra nogle botaniske Haver. 



Gennemgaaende ligner de mange Former af vidt forskellig Herkomst 

 hinanden særdeles meget. De smaa Forskelligheder, der findes, er lidet 

 iøjnefaldende, langt mindre end de Forskelligheder, der kan være paa 

 den samme Form fra Aar til Aar, eftersom Saatid, Jordbund og Vege- 

 tationsperiodens klimatiske Forhold har varieret. Det er derfor med 

 fuld Ret, at de bærer ét og samme Artsnavn. .Smaaforskellighederne 

 er imidlertid konstante. De Karakterer, det her især drejer sig om, 

 er 1. Bladenes Form (Indskæring), 2. Kronens Farve, 3. Tilstedeværelse 

 (eller ej) af Kirtelbørster paa den øvre Del af Stængelen og 4. paa 

 Svøbbladene. 



1. Hvad Bladenes Form angaar, har allerede Willdenow (Spec, 

 pl. III, 1800, 1513) udskilt en S. lacerus, som Wallroth (1. c.) indordnede 

 som Varietet under S. oleraceus, og heri har senere Forfattere fulgt 

 ham. Den har fjersnitdelte Blade, hvis Endeafsnit er lancetformet og 

 ikke væsentligt forskelligt fra Sideafsnittene, medens paa Hovedformen 

 Endeafsnittet er meget større end Sideafsnittene og but-trekantet 

 (Wallroth kalder denne Form for triangularis). Var. lacerus (Willd.) 

 Wallr. har jeg kun haft i Kultur fra to Steder, nemlig fra Queenstown, 

 Irland, og Lizard, Cornwall (England) x ), og begge har holdt sig ganske 

 konstante og afvigende fra de andre Former igennem flere Aar; iøvrigt 

 er de heller ikke indbyrdes ens. Alle de øvrige Former, jeg har haft 

 i Kultur, hører hvad Bladform angaar til Hovedformen (triangularis 

 Wallr.); men indenfor denne findes der adskillige, konstante Former, 



x ) Frøene samlede jeg i 1911 paa den internationale plantegeografiske 

 Ekskursion. 



